पिछली कांग्रेस सरकार के समय टीपू जयंती समारोह का विरोध करने वाली भाजपा ने यह भी दावा किया कि बी एस येदियुरप्पा नीत भाजपा सरकार ने भवन के लिए नई इमारत के निर्माण हेतु कोष दिया था। खान ने कहा कि जब तत्कालीन मुख्यमंत्री सिद्धरमैया ने नई इमारत का उद्घाटन किया था तो धार्मिक नेताओं और अन्य ने इसका नाम ‘हजरत टीपू सुल्तान हज घर’ करने की मांग की थी। हज भवन पर मंत्री की टिप्पणी पर प्रतिक्रिया देते हुए भाजपा सांसद शोभा करदंलाजे ने कहा कि इसका नाम किसी भी कीमत पर टीपू के नाम पर नहीं रखा जाना चाहिए और अगर ऐसा किया जाता है तो पूरे राज्य में इसका ‘ कड़ा विरोध ’ होगा।